Toʻgʻridan-toʻgʻri xususiy xorijiy investitsiyalarni jalb qiluvchi korxonalar uchun soliq imtiyozlarini qoʻllash tartibi toʻgʻrisidagi nizomni tasdiqlash haqida
(resolution, 2023-07-26)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi, Oʻzbekiston Respublikasi Prezidentining 2005-yil 11-apreldagi PF-3594-son “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi Farmoni va Oʻzbekiston Respublikasi Prezidentining 2015-yil 21-dekabrdagi PQ-2454-son “Aksiyadorlik jamiyatlariga xorijiy investorlarni jalb qilish borasidagi qoʻshimcha chora-tadbirlar toʻgʻrisida”gi qaroriga muvofiq, Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligi qaror qiladi: 1. Toʻgʻridan-toʻgʻri xususiy xorijiy investitsiyalarni jalb qiluvchi korxonalar uchun soliq imtiyozlarini qoʻllash tartibi toʻgʻrisidagi nizom ilovaga muvofiq tasdiqlansin. 2. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligining 2011-yil 12-dekabrdagi 80, 2011-34, 14-son “Toʻgʻridan-toʻgʻri xususiy xorijiy investitsiyalarni jalb qiluvchi korxonalar uchun soliq imtiyozlarini qoʻllash tartibi toʻgʻrisidagi nizomni tasdiqlash haqida”gi qarori (roʻyxat raqami 2312, 2012-yil 11-yanvar) (Oʻzbekiston Respublikasi qonun hujjatlari toʻplami, 2012-y., 2-son, 22-modda); Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligining 2012-yil 6-noyabrdagi 81, 2012-32, 13-son “Toʻgʻridan-toʻgʻri xususiy xorijiy investitsiyalarni jalb qiluvchi korxonalar uchun soliq imtiyozlarini qoʻllash tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 2312-1, 2012-yil 4-dekabr) (Oʻzbekiston Respublikasi qonun hujjatlari toʻplami, 2012-y., 48-49-son, 554-modda). 3. Mazkur qaror rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasi Soliq kodeksi va Oʻzbekiston Respublikasi Prezidentining 2005-yil 11-apreldagi PF-3594-son “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi Farmoniga muvofiq, toʻgʻridan-toʻgʻri xususiy xorijiy investitsiyalarni jalb etadigan korxonalar uchun soliqlar boʻyicha imtiyozlarni qoʻllash tartibini belgilaydi. Mazkur Nizom Oʻzbekiston Respublikasi Prezidentining 2015-yil 21-dekabrdagi PQ-2454-son “Aksiyadorlik jamiyatlariga xorijiy investorlarni jalb qilish borasidagi qoʻshimcha chora-tadbirlar toʻgʻrisida”gi qaroriga muvofiq xorijiy investorning ulushi ustav kapitalining 15 foizidan 33 foizigacha miqdorni tashkil etadigan aksiyadorlik jamiyatlariga ham tatbiq etiladi. 1. Mazkur Nizomning 1-ilovasiga muvofiq iqtisodiyot tarmoqlari roʻyxati boʻyicha mahsulot ishlab chiqarishga (xizmatlar koʻrsatishga) ixtisoslashgan toʻgʻridan-toʻgʻri xususiy xorijiy investitsiyalarni jalb etuvchi korxonalar, shu jumladan aksiyadorlik jamiyatlari (bundan buyon matnda korxonalar deb yuritiladi), quyidagilarni toʻlashdan ozod etiladi: yuridik shaxslardan olinadigan foyda soligʻini; mol-mulk soligʻini; yagona soliq toʻlovini; 2. Mazkur Nizomning 1-ilovasiga muvofiq iqtisodiyot tarmoqlari roʻyxati boʻyicha mahsulot ishlab chiqarishga (xizmatlar koʻrsatishga) ixtisoslashgan korxonalarga hisobot yili yakuniga koʻra ushbu mahsulot ishlab chiqarishdan (ushbu xizmatlar koʻrsatishdan) tushumning ulushi realizatsiyaning umumiy hajmida 60 foizdan kam boʻlmagan korxonalar kiradi. 3. Mazkur Nizomning 1-bandida koʻrsatilgan soliq imtiyozlari (bundan buyon matnda soliq imtiyozlari deb yuritiladi): a) toʻgʻridan-toʻgʻri xususiy xorijiy investitsiyalarning hajmi quyidagilarga teng (ekvivalent) boʻlganda taqdim etiladi: 300 ming AQSH dollaridan 3 million AQSH dollarigacha va 3 million AQSH dollari boʻlganda — 3 yil muddatga; 3 milliondan ortiq AQSH dollaridan 10 million AQSH dollarigacha va 10 million AQSH dollari boʻlganda — 5 yil muddatga; 10 million AQSH dollaridan ortiq boʻlganda — 7 yil muddatga; b) quyidagi shartlar asosida qoʻllaniladi: korxonalarni, respublikaning barcha shaharlari va qishloq aholi punktlarida joylashtirish, bundan Toshkent shahri va Toshkent viloyati mustasno. Bunday hududiy cheklov turizm sohasida faoliyat koʻrsatuvchi korxonalarga va chiqindilar bilan bogʻliq ishlarni amalga oshirishga tatbiq etilmaydi; xorijiy investorlar tomonidan xususiy toʻgʻridan-toʻgʻri xorijiy investitsiyalarni Oʻzbekiston Respublikasining kafolati berilmagan holda amalga oshirish; korxonaning ustav kapitalida xorijiy ishtirokchilarning ulushi kamida 33 foizni, aksiyadorlik jamiyatlarida esa kamida 15 foizni tashkil etishi lozim; xorijiy investitsiyalarni erkin almashtiriladigan valyuta yoki yangi zamonaviy texnologik uskuna tarzida qoʻyish; mazkur imtiyozlarning qoʻllanilishi muddati davomida imtiyozlardan olingan daromadning kamida 50 foizini korxonani yanada rivojlantirish maqsadida qayta investitsiyalashga yoʻnaltirish. 4. Keyingi qonunchilik hujjatlarida investitsiyalash shart-sharoitlari yomonlashgan taqdirda, soliq imtiyozlari qancha muddatga berilgan boʻlsa, ana shu muddat mobaynida amal qiladi. 5. Soliq imtiyozlarini taqdim etilishi uchun belgilangan mezonlarga muvofiq keladigan korxonalarga soliq imtiyozlari kiritilgan toʻgʻridan-toʻgʻri xususiy xorijiy investitsiyalarning hajmidan kelib chiqib korxona davlat roʻyxatidan oʻtkazilgan kundan boshlab, mazkur Nizomning 8-bandida nazarda tutilgan hollar bundan mustasno, 7 yildan oshmagan muddatga beriladi. 6. Soliq imtiyozlarini taqdim etilishi uchun belgilangan mezonlarga muvofiq keladigan yangi tashkil etilgan korxonalar davlat roʻyxatidan oʻtkazilgan kundan boshlab soliq imtiyozlarining amal qilish muddati tugaydigan oydan keyingi oyning 1-sanasigacha soliqlar toʻlashdan ozod etiladi. Imtiyozga doir huquq faqat qonunchilik hujjatlari bilan belgilangan muddatlarda ustav kapitallarini (fondlarni) shakllantirgan korxonalarga taqdim etiladi. Bunda korxona soliq imtiyozlarini oʻz ustav kapitalini (fondini) shakllantirishi lozim boʻlgan qonunchilik hujjatlarida nazarda tutilgan davr uchun qoʻllash huquqiga ega boʻladi. 7. 2016-yilning 1-yanvaridan avval tashkil topgan ustav kapitalida (fondida) xorijiy ishtirokchining ulushi 15 foizdan 33 foizgacha boʻlgan aksiyadorlik jamiyatlari xorijiy investitsiyalarning hajmidan kelib chiqib belgilangan davr uchun soliqlar toʻlashdan ozod etiladi. Bunda, soliq imtiyozlaridan foydalanish muddatini hisoblash korxonani davlat roʻyxatidan oʻtkazilgan kundan boshlanadi. Masalan, ustav kapitalida (fondida) xorijiy ishtirokchining ulushi 20 foiz boʻlgan aksiyadorlik jamiyati 2013-yilning 10-iyunida roʻyxatdan oʻtgan. Ustav kapitalida (fondida) xorijiy ishtirokchining ulushi 11 million AQSH dollarini tashkil etadi. U soliq imtiyozlarini taqdim etilishi uchun belgilangan mezonlarga, shu jumladan ustav kapitalida (fondida) xorijiy investitsiyaning hajmiga muvofiq keladi. Kiritilgan xorijiy investitsiyaning mazkur miqdori soliqlar toʻlashdan 7 yil muddatga ozod etishni nazarda tutadi. Soliq imtiyozlari 2016-yilning 1-yanvaridan boshlab berilishini hamda korxona 2013-yilning 10-iyunida roʻyxatdan oʻtganligini inobatga olib, mazkur korxona 2016-yilning 1-yanvaridan 2020-yilning 1-iyuligacha soliq imtiyozlarini qoʻllash huquqiga ega. Agar korxona 2009-yilning 1-yanvarigacha roʻyxatdan oʻtgan boʻlsa, bu korxonaga soliq imtiyozlari tatbiq etilmaydi, chunki korxonani davlat roʻyxatidan oʻtgan kundan boshlab 7 yil oʻtgan. 8. Agar korxona tashkil etilgandan (davlat roʻyxatidan oʻtkazilganidan) keyingi davrlarda soliq imtiyozlarini taqdim etish uchun belgilangan mezonlarga muvofiq kelsa yoxud xorijiy investitsiyalar summasini oshirishsa (qoʻshimcha kiritishsa), ular imtiyozlarni taqdim etish uchun belgilangan mezonlarga muvofiqligini tasdiqlovchi holatlar yuzaga kelgan oydan keyingi oyning 1-sanasidan boshlab, biroq imtiyozlarni qoʻllash boshlangan kundan boshlab yetti yildan koʻp boʻlmagan muddatga imtiyozni qoʻllash huquqiga ega boʻladi. Mazkur band normalarini qoʻllashning shartli misollari mazkur Nizomning 2-ilovasida keltirilgan. 9. Korxona soliq imtiyozlarini taqdim etish uchun belgilangan talablariga mos kelmay qolish faktlari aniqlanganda, korxona belgilangan talablarga mos kelmagan davr uchun soliqlar umumbelgilangan tartibda, amaldagi qonunchilik hujjatlarida nazarda tutilgan moliyaviy sanksiyalarni qoʻllagan holda toʻlanadi. 10. Oʻzbekiston Respublikasi Prezidentining 2005-yil 11-apreldagi PF-3594-son “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi Farmoni bilan berilgan soliq imtiyozlari maqsadli xarakterga ega hamda soliq solishdan ozod etilgan mablagʻlar: qayta investitsiyalashga — 50 foizdan kam boʻlmagan; korxona faoliyati bilan bogʻliq boshqa maqsadlarga, mazkur mablagʻlarni muassislar (ishtirokchilar) oʻrtasida taqsimlash bundan mustasno, — qolgan qismi yoʻnaltiriladi. Mazkur Nizomni qoʻllash maqsadida qayta investitsiyalash deganda mablagʻlarni modernizatsiyalash, ishlab chiqarishni texnik va texnologik qayta jihozlash, yangi texnologik jihozni olish, ishlab chiqarishni yangi qurilish shaklida kengaytirish, ishlab chiqarish ehtiyojlari uchun foydalaniladigan binolar va inshootlarni rekonstruksiya qilishga yoʻnaltirish tushuniladi. Korxonalarga taqdim etilgan imtiyozlarni rasmiylashtirish va buxgalteriya hisobida aks ettirish tartibi Yuridik shaxslarga soliqlar, bojxona va majburiy toʻlovlarni budjetga toʻlash boʻyicha berilgan imtiyozlarni rasmiylashtirish va buxgalterlik hisobida aks ettirish tartibi toʻgʻrisidagi nizom (roʻyxat raqami 1463, 2005-yil 2-aprel) bilan tartibga solinadi. 11. Soliq imtiyozlarini olgan korxona imtiyozlar berilgan muddat tugaganidan keyin bir yil oʻtmasdan faoliyatini tugatgan taqdirda, chet ellik investorning foydasini oʻz mamlakatiga oʻtkazish va kapitalini chet elga olib chiqib ketish faqat soliq imtiyozlarining summalari budjetga undirilganidan keyin amalga oshiriladi. 12. Soliq imtiyozlaridan foydalanish huquqini tasdiqlash uchun korxona roʻyxatdan oʻtkazilgan joydagi davlat soliq xizmati organini yozma ravishda soliq imtiyozlarini qoʻllash sanasi boshlanishi haqida mazkur Nizomning 3-ilovasiga muvofiq shaklda xabardor qiladi. 13. Soliq imtiyozlarini qoʻllash huquqi yoʻqotilgan taqdirda, korxona soliq davri mobaynida roʻyxatdan oʻtgan joydagi davlat soliq xizmati organini mazkur Nizomning 4-ilovasiga muvofiq shaklda imtiyoz huquqi yoʻqotilgan sana toʻgʻrisida yozma ravishda xabardor qiladi. 14. Soliq toʻlovchilar taqdim etilgan soliq imtiyozlarni hisobga olgan holda soliqlar va boshqa majburiy toʻlovlarni toʻgʻri hisoblab chiqarish uchun javobgar boʻladi. 15. Mazkur Nizomda nazarda tutilgan imtiyozlarning toʻgʻri qoʻllanishi ustidan nazoratni davlat soliq xizmati organlari qonunchilik hujjatlariga muvofiq amalga oshiradi. 16. Mazkur Nizom Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Oʻzbekiston Respublikasi Davlat statistika qoʻmitasi hamda Oʻzbekiston Respublikasi Savdo-sanoat palatasi bilan kelishilgan. 1. Radioelektron sanoati buyumlari hamda kompyuter va hisoblash texnikasi butlovchi buyumlarini ishlab chiqarish. 26.11.0 — elektron qismlar ishlab chiqarish; 26.12.0 — elektron yuklash panellari ishlab chiqarish; 26.20.0 — kompyuterlar va periferik uskunalar ishlab chiqarish; 26.30.0 — kommunikatsiya uskunalari ishlab chiqarish; 26.40.0 — maishiy elektronika asboblari ishlab chiqarish; 26.51.0 — oʻlchash, nazorat, sinash va navigatsiya uchun asbob- uskunalar ishlab chiqarish (radioelektron uskuna va asboblar qismida); 27.90.0 — boshqa elektr asboblar ishlab chiqarish; 28.99.0 — boshqa toifalarga kiritilmagan, maxsus vazifalarga moʻljallangan boshqa mashina va uskunalar ishlab chiqarish. 2. Yengil sanoat. tayyor ip gazlama, jun gazlama va aralash gazlamalar, shuningdek trikotaj gazlama ishlab chiqarish: 13.20.1 — ip gazlama ishlab chiqarish; 13.20.2 — jun gazlama ishlab chiqarish; 13.20.9 — boshqa gazlamalar ishlab chiqarish; 13.91.0 — toʻqilgan va trikotaj polotno ishlab chiqarish; tayyor tikuvchilik, trikotaj, paypoq mahsulotlari va toʻqimachilik galantereyasi ishlab chiqarish: 13.92.0 — kiyimdan tashqari tayyor toʻqimachilik mahsulotlari ishlab chiqarish; 13.96.0 — boshqa texnik va sanoat toʻqimachilik mahsulotlari ishlab chiqarish; 13.99.0 — boshqa toifalarga kiritilmagan toʻqimachilik mahsulotlari ishlab chiqarish; 14.31.0 — toʻqilgan va trikotaj paypoq- noski mahsulotlari ishlab chiqarish; 14.39.0 — boshqa toʻqilgan va trikotaj mahsulotlar ishlab chiqarish; 14.12.0 — korjomalar ishlab chiqarish; 14.13.0 — boshqa ustki kiyimlar ishlab chiqarish; 14.14.0 — ichki kiyimlar ishlab chiqarish; 14.19.0 — boshqa kiyimlar va aksessuarlar ishlab chiqarish; tabiiy terilar ishlab chiqarish, koʻn-galantereya sanoati, poyabzal sanoati: 14.11.0 — charmdan kiyimlar ishlab chiqarish; 14.19.0 — boshqa kiyimlar va aksessuarlar ishlab chiqarish (moʻynali kiyim-kechak ishlab chiqarish qismida); 14.20.0 — moʻynali mahsulotlar ishlab chiqarish; 15.11.0 — terini oshlash va ishlov berish; moʻynaga ishlov berish va boʻyash (charmdan kiyim-kechak ishlab chiqarish qismida); 15.12.0 — chemodanlar, ayollar sumkalari va teridan boshqa buyumlar ishlab chiqarish; 15.20.0 — poyafzal ishlab chiqarish; 32.30.0 — sport tovarlari ishlab chiqarish (charmdan yasalgan sport tovarlari qismida); 32.50.0 — meditsina va stomatologiya asboblari va jihozlari ishlab chiqarish (ortopedik poyafzallar qismida); 3. Ipakchilik sanoati. shoyi gazlamalar va ipakdan tayyor buyumlar ishlab chiqarish: 13.20.3 — ipak gazlama ishlab chiqarish. Ushbu guruhga 13.92.0, 13.99.0, 14.31.0, 14.13.0, 14.14.0, 14.19.0 kodlari ipakdan tayyor buyumlar qismida kiritilishi mumkin. 4. Qurilish materiallari sanoati. Oʻzbekiston Respublikasi Prezidentining 2005-yil 24-martdagi PF-3586-sonli Farmoni 1a-ilovasida koʻrsatilgan qurilish materiallarining yangi turlarini ishlab chiqarish: 16.21.0 — shpon, faner, yogʻochdan plita va panellar ishlab chiqarish; 16.22.0 — yigʻma parket qoplamalar ishlab chiqarish; 16.23.0 — boshqa yogʻoch qurilish konstruksiyalari va duradgorlik buyumlari ishlab chiqarish; 20.30.0 — boʻyoqlar, laklar va shu kabi boʻyovchi moddalar, bosmaxona boʻyoqlari va mastikalar ishlab chiqarish; 22.21.0 — plastmassa plitalar, tasmalar, quvurlar va profillar ishlab chiqarish; 23.20.0 — oʻtga chidamli buyumlar ishlab chiqarish; 23.31.0 — keramik qoplama va plitalar ishlab chiqarish; 23.32.0 — gʻisht, cherepitsa va pishirilgan loydan boshqa qurilish materiallari ishlab chiqarish; 23.52.0 — ohak va qurilish uchun gips ishlab chiqarish; 23.61.0 — betondan qurilish uchun buyumlar ishlab chiqarish (penobeton qismida); 23.62.0 — qurilish maqsadlariga moʻljallangan gips buyumlar ishlab chiqarish; 23.63.0 — tayyor beton ishlab chiqarish; 23.64.0 — quruq beton qorishmalari ishlab chiqarish; 23.65.0 — tolali sement ishlab chiqarish; 23.70.0 — toshni kesish, ishlov berish va pardozlash; 23.99.0 — boshqa toifalarga kiritilmagan nometall mineral mahsulotlar ishlab chiqarish. 5. Parranda goʻshti va tuxumni sanoat miqyosida yetishtirish. 01.47.0 — parrandachilik. 6. Oziq-ovqat sanoati. mahalliy xom ashyodan sanoat miqyosida qayta ishlangan tayyor oziq-ovqat mahsulotlari ishlab chiqarish (alkogolli, alkogolsiz ichimliklar va tamaki mahsulotlari bundan mustasno): 10.32.0 — meva va sabzavot sharbatlarini ishlab chiqarish; 10.61.0 — tegirmon- yorma sanoati mahsulotlari ishlab chiqarish; 10.62.0 — kraxmal va kraxmalli mahsulotlar ishlab chiqarish; 10.71.0 — non, xamirdan yangi tayyorlangan qandolat mahsulotlari, tort va pirojnoye ishlab chiqarish; 10.72.0 — suxari va pechenye, xamirdan tayyorlangan uzoq saqlanadigan qandolat mahsulotlari ishlab chiqarish; 10.73.0 — makaron mahsulotlari va shunga oʻxshash unli mahsulotlar ishlab chiqarish; 10.81.0 — shakar ishlab chiqarish; 10.82.0 — kakao, shokolad va sershakar qandolat mahsulotlari ishlab chiqarish; 10.83.0 — choy va qahva ishlab chiqarish; 10.84.0 — ziravor va dorivorlar ishlab chiqarish; 10.86.0 — bolalar ovqati va parhez oziq- ovqat mahsulotlari ishlab chiqarish; 10.31.0 — kartoshkani qayta ishlash va konservalash; 10.39.0 — mevalar va sabzavotlarni qayta ishlash va konservalashning boshqa turlari; 10.41.0 — oʻsimlik va hayvonlar yogʻlari va moylarini ishlab chiqarish (hayvonlar yogʻlaridan tashqari); 10.42.0 — margarin va ovqatga ishlatiladigan aralash yogʻlar ishlab chiqarish; 10.52.0 — muzqaymoq ishlab chiqarish. 7. Goʻsht-sut sanoati. goʻsht va sut mahsulotlarining tayyor turlari, pishloq va sariyogʻ, shuningdek hayvonlarning ichki organlaridan qayta ishlangan mahsulotlar ishlab chiqarish: 10.13.1 — tuzlangan, quritilgan yoki dudlangan goʻsht, parranda goʻshti va ozuqaviy submahsulotlar ishlab chiqarish; 10.13.2 — kolbasa mahsulotlari ishlab chiqarish; 10.13.9 — boshqa toifalarga kiritilmagan goʻsht mahsulotlari ishlab chiqarish; 10.51.0 — sutni qayta ishlash va pishloq ishlab chiqarish; 10.41.0 — oʻsimlik va hayvonlar yogʻlari va moylarini ishlab chiqarish (hayvonlar yogʻlari qismida). 8. Baliq va baliq mahsulotlarini qayta ishlash hamda konservalash. 10.20.0 — baliq, qisqichbaqasimonlar va mollyuskalarni qayta ishlash va konservalash. 9. Kimyo sanoati. 08.91.0 — kimyo sanoati va oʻgʻitlar ishlab chiqarish uchun mineral xom ashyolar qazib olish; 20.11.0 — sanoat gazlari ishlab chiqarish; 20.12.0 — boʻyoq moddalar va pigmentlar ishlab chiqarish; 20.13.0 — boshqa asosiy noorganik kimyoviy moddalar ishlab chiqarish; 20.14.0 — boshqa asosiy organik kimyoviy moddalar ishlab chiqarish; 20.15.1 — oʻgʻitlar ishlab chiqarish; 20.15.2 — azotli birikmalar ishlab chiqarish; 20.16.0 — birlamchi formalarda plastmassa ishlab chiqarish; 22.29.0 — boshqa plastmassa buyumlar ishlab chiqarish; 20.30.0 — boʻyoqlar, laklar va shu kabi boʻyovchi moddalar, bosmaxona boʻyoqlari va mastikalar ishlab chiqarish; 20.41.0 — sovun va yuvish vositalari, tozalash va sayqallash preparatlari ishlab chiqarish; 20.51.0 — portlovchi moddalar ishlab chiqarish; 20.52.0 — yelim ishlab chiqarish; 20.59.0 — boshqa toifalarga kiritilmagan kimyoviy moddalar ishlab chiqarish; 20.60.0 — sunʼiy tolalar ishlab chiqarish; 22.21.0 — plastmassa plitalar, tasmalar, quvurlar va profillar ishlab chiqarish; 22.23.0 — qurilish uchun plastik buyumlar ishlab chiqarish; 23.14.0 — shisha tola ishlab chiqarish; 26.80.0 — axborot uzatishning magnit va optik vositalarini ishlab chiqarish. 10. Neft-kimyo sanoati. 20.17.0 — birlamchi formalarda sintetik kauchuk ishlab chiqarish; 22.11.1 — rezina shina, pokrishka va kameralar ishlab chiqarish; 22.19.0 — boshqa rezina buyumlar ishlab chiqarish; 11. Tibbiyot sanoati, shuningdek veterinariya uchun dori vositalarini ishlab chiqarish. 21.10.0 — asosiy farmatsevtika mahsulotlarini ishlab chiqarish; 21.20.0 — farmatsevtika preparatlarini ishlab chiqarish; 26.60.0 — nurlantiruvchi, elektr meditsina va elektr terapiya uskunalari ishlab chiqarish; 30.92.0 — velosipedlar va nogironlar aravachalari/kreslolari ishlab chiqarish; 32.50.0 — meditsina va stomatologiya asboblari va jihozlari ishlab chiqarish. 12. Qadoqlash materiallarini ishlab chiqarish. 17.21.0 — gofrirovka qilingan qogʻoz va karton, qogʻoz va karton tara (idish)lar ishlab chiqarish (qadoqlash materiallari qismida); 22.22.0 — tovarlar uchun plastik qadoqlash mahsulotlari ishlab chiqarish; 25.92.0 — yengil metallardan upakovka materiallari ishlab chiqarish. 13. Muqobil energiya manbalari negizida elektr stansiyalari qurish. 14. Koʻmir sanoati: koʻmirni boyitish: 05.10.0 — toshkoʻmir qazib olish (koʻmirni boyitish qismida); 05.20.0 — lignit qazib olish (lignitni boyitish qismida); koʻmir briketlarini ishlab chiqarish: 19.20.0 — neftni qayta ishlash mahsulotlari ishlab chiqarish (koʻmir va lignitdan briketlar ishlab chiqarish qismida); slanets sanoati: 08.11.0 — qurilish va pardozlash uchun tosh, ohaktosh, gips, boʻr va slanetslar qazib olish (yonuvchi slanets qismida). 15. Ishlab chiqarishga moʻljallangan elektroferrosplav va metall buyumlarni ishlab chiqarish. 24.10.0 — choʻyan, poʻlat va temir qotishmalarni ishlab chiqarish; 24.31.0 — sovuq holda choʻzish; 24.32.0 — tasma va tor tasmalarni sovuq holda prokatka qilish (yoyish); 24.33.0 — sovuq holda qoliplash yoki falsovka qilish; 24.34.0 — sovuq holda choʻzib tortish yoʻli bilan sim ishlab chiqarish; 25.93.0 — simdan buyumlar, zanjirlar va prujinalar ishlab chiqarish; 25.94.0 — mahkamlash uchun va rezbali buyumlar ishlab chiqarish; 25.99.0 — boshqa toifalarga kiritilmagan tayyor metall buyumlar ishlab chiqarish. 16. Mashinasozlik va metallga ishlov berish. mashinasozlik: 25.73.0 — asboblar ishlab chiqarish; 27.11.0 — elektr dvigatellar, generatorlar va transformatorlar ishlab chiqarish; 27.12.0 — elektr taqsimlovchi va boshqaruv apparaturalari ishlab chiqarish; 27.20.0 — batareya va akkumulyatorlar ishlab chiqarish; 27.33.0 — elektr asboblar ishlab chiqarish; 27.40.0 — elektr yoritish uskunalari ishlab chiqarish; 27.90.0 — boshqa elektr asboblar ishlab chiqarish; 28.11.0 — aviatsiya uchun moʻljallanganidan tashqari dvigatellar va turbinalar, avtomobil va mototsikllar dvigatellari ishlab chiqarish; 28.12.0 — gidravlik va pnevmatik uskunalar ishlab chiqarish; 28.13.0 — boshqa nasos va kompressorlar ishlab chiqarish; 28.14.0 — boshqa joʻmrak va ventillar ishlab chiqarish; 28.22.0 — koʻtarma-transport uskunalari ishlab chiqarish; 28.25.0 — sanoat sovitish va ventilyatsiya uskunalari ishlab chiqarish; 28.29.0 — boshqa toifalarga kiritilmagan umumiy foydalanishga moʻljallangan mashina va uskunalarni ishlab chiqarish; 28.41.0 — bosim ostida metallarga ishlov berish uchun uskunalar ishlab chiqarish; 28.91.0 — metallurgiya uchun mashina va uskunalar ishlab chiqarish; 28.92.0 — togʻ-kon sanoati va yerosti konlari uchun texnika ishlab chiqarish; 28.95.0 — qogʻoz va karton tayyorlash uchun mashina va uskunalar ishlab chiqarish; 28.96.0 — plastmassa va rezinani qayta ishlash uchun uskunalar ishlab chiqarish; 28.99.0 — boshqa toifalarga kiritilmagan, maxsus vazifalarga moʻljallangan boshqa mashina va uskunalar ishlab chiqarish; 30.20.0 — temir yoʻl lokomotivlari va harakatdagi sostavlar ishlab chiqarish. traktor va qishloq xoʻjalik mashinasozligi: 28.30.0 — qishloq xoʻjaligi va oʻrmon xoʻjaligi texnikalarini ishlab chiqarish; 28.93.0 — oziq-ovqat mahsulotlari, ichimliklar va tamaki mahsulotlarini ishlab chiqarish va qayta ishlash uchun uskunalar ishlab chiqarish (donni, urugʻlar va quruq dukkaklilarni tozalash, saralash yoki maydalash uchun uskunalar qismida); 28.22.0 — koʻtarma-transport uskunalari ishlab chiqarish (fermalarda foydalanish uchun konveyerlar ishlab chiqarish qismida); qurilish, yoʻl va kommunal mashinasozlik: 25.30.0 — markaziy isitish qozonlaridan tashqari bugʻ qozonlari ishlab chiqarish; 28.92.0 — togʻ-kon sanoati va yerosti konlari uchun texnika ishlab chiqarish; yengil va oziq-ovqat sanoati hamda maishiy asboblar mashinasozligi: 27.51.0 — maishiy elektr asboblar ishlab chiqarish; 27.52.0 — maishiy noelektr asboblar ishlab chiqarish; 28.21.0 — plita, pechka va pechka gorelkalari ishlab chiqarish; 28.93.0 — oziq-ovqat mahsulotlari, ichimliklar va tamaki mahsulotlarini ishlab chiqarish va qayta ishlash uchun uskunalar ishlab chiqarish; 28.94.0 — toʻqimachilik, tikuvchilik, moʻynali va charm buyumlarni tayyorlash uchun mashina va uskunalar ishlab chiqarish; 28.99.0 — boshqa toifalarga kiritilmagan, maxsus vazifalarga moʻljallangan boshqa mashina va uskunalar ishlab chiqarish; 26.60.0 — nurlantiruvchi, elektr meditsina va elektr terapiya uskunalari ishlab chiqarish (oziq-ovqat mahsulotlari va sut mahsulotlari ishlab chiqarish uchun irradiatsion uskunalar ishlab chiqarish qismida). 17. Stanoksozlik va asbobsozlik sanoati. 23.91.0 — abraziv buyumlar ishlab chiqarish; 24.10.0 — choʻyan, poʻlat va temir qotishmalarni ishlab chiqarish; 25.73.0 — asboblar ishlab chiqarish; 26.51.0 — oʻlchash, nazorat, sinash va navigatsiya uchun asbob- uskunalar ishlab chiqarish; 26.52.0 — soatlar ishlab chiqarish; 26.60.0 — nurlantiruvchi, elektr meditsina va elektr terapiya uskunalari ishlab chiqarish; 26.70.0 — optika asboblari va fotografiya uskunalari ishlab chiqarish; 27.90.0 — boshqa elektr asboblar ishlab chiqarish; 28.15.0 — podshipniklar, tishli gʻildiraklar, tishli uzatma va yuritmalarning elementlarini ishlab chiqarish; 28.24.0 — qoʻl elektr asboblari ishlab chiqarish; 28.29.0 — boshqa toifalarga kiritilmagan umumiy foydalanishga moʻljallangan mashina va uskunalarni ishlab chiqarish; 28.41.0 — bosim ostida metallarga ishlov berish uchun uskunalar ishlab chiqarish; 28.49.0 — boshqa metallga ishlov beradigan dastgohlar ishlab chiqarish; 28.91.0 — metallurgiya uchun mashina va uskunalar ishlab chiqarish; 30.91.0 — mototsikllar ishlab chiqarish. 18. Shisha va chinni-fayans sanoati. 23.11.0 — listlangan shisha ishlab chiqarish; 23.12.0 — listlangan shishani qoliplash va ishlov berish; 23.13.0 — kovak shisha buyumlar ishlab chiqarish; 23.19.0 — boshqa shisha buyumlarni, jumladan texnik buyumlarni, ishlab chiqarish va ishlov berish; 23.41.0 — maishiy va dekorativ keramik buyumlar ishlab chiqarish; 23.49.0 — boshqa keramik buyumlar ishlab chiqarish. 19. Mikrobiologiya sanoati. 10.91.0 — fermalarda boqiladigan hayvonlar uchun tayyor ozuqa ishlab chiqarish; 20.14.0 — boshqa asosiy organik kimyoviy moddalar ishlab chiqarish; 20.20.0 — pestitsidlar va boshqa agrokimyoviy moddalar ishlab chiqarish; 20.30.0 — boʻyoqlar, laklar va shu kabi boʻyovchi moddalar, bosmaxona boʻyoqlari va mastikalar ishlab chiqarish. 20. Oʻyinchoqlar ishlab chiqarish. 32.40.0 — oʻyin va oʻyinchoqlar ishlab chiqarish. 21. Turizm. mehmonxona xizmatlari: 55.10.0 — mehmonxonalar va shunga oʻxshash yashash joylari. turistik xizmatlar: 79.11.0 — turistik agentliklar faoliyati; 79.12.0 — turoperatorlar faoliyati; 79.90.0 — joy bron qilish boʻyicha xizmatlarning boshqa turlari va ular bilan bogʻliq xizmatlar (turistik xizmatlar qismida). 1-misol. Soliq imtiyozlarini taqdim etilishi uchun belgilangan mezonlarga (ustav kapitali (fondi) 200 ming AQSH dollarini tashkil etadigan xorijiy investitsiya hajmidan tashqari) muvofiq keladigan 2015-yilning 12-yanvarida roʻyxatdan oʻtgan xorijiy investitsiya ishtirokidagi korxona 2016-yilning 20-yanvarida ustav kapitalini (fondini) 5 million AQSH dollarigacha oshirdi. Kiritilgan xorijiy investitsiyaning mazkur miqdori soliqlar toʻlashdan 5 yil muddatga ozod etishni nazarda tutadi. Mazkur korxona 5 yil muddat ichida 2016-yilning 1-fevralidan 2021-yilning 1-fevraligacha soliq imtiyozlarini qoʻllash huquqiga ega. 2-misol. Ustav kapitalida (fondida) 300 ming AQSH dollarini tashkil etadigan xorijiy investitsiya ishtirokidagi korxona 2012-yilning 16-yanvarida roʻyxatdan oʻtgan hamda soliq imtiyozlarini taqdim etilishi uchun belgilangan mezonlarga muvofiq kelgani uchun davlat roʻyxatidan oʻtgan sanadan boshlab 3 yil ichida soliq imtiyozlarini qoʻllaydi. 2015-yilning 10-yanvarida u ustav kapitalini (fondini) 3,1 million AQSH dollarigacha oshirdi, yaʼni ustav kapitalini (fondini) oshirish imtiyoz davri ichida yuz berdi, bu unga soliq imtiyozlarini qoʻllash muddatini yana 2 yilga uzaytirishga imkoniyat beradi. Shunday qilib, mazkur korxona uchun soliq imtiyozlarini qoʻllashning umumiy muddati 5 yilni 2012-yilning 16-yanvaridan boshlab 2017-yilning 1-fevraligacha tashkil etadi. 3-misol. Ustav kapitalida (fondida) 300 ming AQSH dollarini tashkil etadigan xorijiy investitsiya ishtirokidagi korxona 2012-yilning 16-yanvarida roʻyxatdan oʻtgan hamda soliq imtiyozlarini taqdim etilishi uchun belgilangan mezonlarga muvofiq kelgani uchun davlat roʻyxatidan oʻtgan sanadan boshlab 3 yil ichida (2012-yilning 16-yanvaridan 2015-yilning 1-fevraligacha) soliq imtiyozlarini qoʻllaydi. 2016-yilning 12-dekabrida u ustav kapitalini (fondini) 11 million AQSH dollarigacha oshirdi, yaʼni ustav kapitalini (fondini) oshirish imtiyoz davri tugagandan soʻng yuz berdi. Shunday qilib, mazkur korxona soliq imtiyozlarini 2017-yilning 1-yanvaridan 2019-yilning 1-fevraligacha qoʻllashni davom ettirish huquqiga ega. 4-misol. Ustav kapitalida (fondida) 300 ming AQSH dollarini tashkil etadigan xorijiy investitsiya ishtirokidagi korxona 2012-yilning 16-yanvarida roʻyxatdan oʻtgan hamda soliq imtiyozlarini taqdim etilishi uchun belgilangan mezonlarga muvofiq kelgani uchun davlat roʻyxatidan oʻtgan sanadan boshlab 3 yil ichida soliq imtiyozlarini qoʻllaydi. 2015-yilning 16-yanvarida u ustav kapitalini (fondini) 600 ming AQSH dollarigacha oshirdi, yaʼni ustav kapitalini (fondini) oshirish imtiyoz davri ichida yuz berdi. Biroq ustav kapitali 3 million AQSH dollaridan kam boʻlganligi, uch yillik imtiyoz davri tugaganligi uchun bu unga soliq imtiyozlarini qoʻllash muddatini yana uzaytirishga imkoniyat bermaydi. Shunday qilib, mazkur korxona uchun soliq imtiyozlarini qoʻllashning umumiy muddati 3 yilni 2012-yilning 16-yanvaridan boshlab 2015-yilning 15-fevraligacha tashkil etadi. 5-misol. Ustav kapitalida (fondida) 300 ming AQSH dollarini tashkil etadigan xorijiy investitsiya ishtirokidagi korxona 2010-yilning 16-yanvarida roʻyxatdan oʻtgan hamda soliq imtiyozlarini taqdim etilishi uchun belgilangan mezonlarga muvofiq kelgani uchun davlat roʻyxatidan oʻtgan sanadan boshlab 3 yil ichida soliq imtiyozlarini qoʻllash huquqiga ega. Biroq, korxona 2010-2015-yillarda boshqa soliq imtiyozlarni qoʻllagan va Oʻzbekiston Respublikasi Prezidentining 2005-yil 11-apreldagi PF-3594-son “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi Farmoni bilan berilgan soliq imtiyozlarini qoʻllamagan. Bunday holatda korxona yuqorida koʻrsatilgan Farmon asosida imtiyozni qoʻllamaganligiga qaramasdan, unga ularni qoʻllash huquqi berilmaydi. Shunday qilib, korxona tomonidan yuqorida koʻrsatilgan Farmon asosida soliq imtiyozlarini qoʻllash uchun korxonaning ustav kapitalini (fondini) 3 million AQSH dollaridan kam boʻlmagan miqdorga oshirish lozim.